Λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία:
Σύμφωνα με το άρθρο 144 παρ. 6 του νόμου 3528/2007, το οποίο, ως αντικαταστάθηκε με το άρθρο δεύτερο του Ν. 4057/2012, εφαρμόζεται αναλογικά και στο μόνιμο προσωπικό των Δήμων, σε ό,τι αφορά πειθαρχικά παραπτώματα και πειθαρχικές ποινές, οι αθωωτικές πειθαρχικές αποφάσεις αναρτώνται σε περίληψη στο διαδίκτυο.
Επομένως ο Δήμος έχει έννομη υποχρέωση να αναρτήσει σε περίληψη τη συγκεκριμένη απόφαση,  στο πρόγραμμα ΔΙΑΥΓΕΙΑ, γεγονός που συνιστά νόμιμη από μέρους του, την συγκεκριμένη επεξεργασία των δεδομένων του υπαλλήλου που αθωώθηκε. (άρθρο 6 παρ. γ ΓΚΠΔ).
Συστήνουμε ωστόσο η συγκεκριμένη ανάρτηση να γίνει με τη μέθοδο της ανωνυμοποίησης/αρχικοποίησης, ήτοι να τεθούν τα αρχικά στο όνομα και το επώνυμο του συγκεκριμένου υπαλλήλου, εκτός και αν κριθεί ότι για λόγους αποκατάστασης της αξιοπρέπειας του υποκειμένου, επιβάλλεται να αναρτηθεί το πλήρες όνομά του.